ছাইদুল ইছলাম, ডিফুঃ শুকুৰবাৰে এক বিশেষ প্ৰসংগত কাৰ্বি আংলং স্বায়ত্ত শাসিত পৰিষদৰ ২৩৪ সংখ্যক অধিৱেশন অনুষ্ঠিত কৰা হয়৷ কাৰ্বি আংলং স্বায়ত্ত শাসিত পৰিষদৰ উপাধ্যক্ষ ৰিতেশ ইংহিৰ অধ্যক্ষতাত পৰিষদৰ অধিৱেশন কক্ষত অনুষ্ঠিত বিশেষ অধিৱেশনখনত কেৱল পৰিষদৰ প্ৰয়াত মনোনিত এমএচি পিটৰ টুপিটৰ মৃত্যু দিৱসক সুঁৱৰি অধিৱেশন সামৰা হয়৷ অধিবেশনত প্ৰয়াত মনোনীত এমএচি গৰাকীৰ পৰিষদলৈ দিয়া অৰিহনা আৰু অৱদানৰ শলাগ লোৱাৰ লগতে তেওঁৰ কৰ্ম জীৱনৰ ওপৰত অধিৱেশনখনত এক চমু আলোচনা হয়৷ ইয়াৰ পিছতে সৰ্ব সন্মত সিদ্ধান্ত মৰ্মে প্ৰয়াত পিটৰ পিলটৰ স্মৃতিত এক শোক প্ৰস্তাব গৃহিত কৰাৰ পাছতে আজিৰ ২৩৪ সংখ্যক অধিৱেশনৰ সামৰণি পৰে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
প্ৰয়াত পিটৰ টুপিটক কাৰ্বি আংলং স্বায়ত্ত শাসিত পৰিষদৰ স্মৰণ